Bejaardes by sorgsentrum beroof | Maroela Media
Twee bejaardes is Vrydag in die vroeë oggendure in 'n sorgsentrum in die Oos-Kaap beroof.
Kol. Priscilla Naidu, polisiewoordvoerder, het gesê drie verdagtes het omstreeks 01:15 op die sorgsentrum in Walmer toegeslaan.
"Die versorger, 'n 34-jarige vrou, het harde geluide gehoor en is na die grondvloer om ondersoek in te stel," het Naidu gesê. "Sy het op die verdagtes afgekom terwyl hulle besig was om die deur oop te breek. Die verdagtes was gewapen met 'n mes en 'n skroewedraaier en het die vrou oorweldig toe sy hulle probeer keer het."
Die verdagtes het op kontant aangedring waarna hulle na die twee bejaardes, wat geslaap het, se kamer gegaan het. "Die verdagtes het die vroue rondgestamp en aangerand voordat hulle met twee televisies en drie selfone op die vlug geslaan het," het sy gesê.
Die Walmer-polisie ondersoek 'n saak van huisroof.
Die vroue is rondgestamp en aangerand en die polisie ondersoek n saak van huisroof,ek verstaan nou glad nie meer nie.
Waar is die sorgsentrum se sekuriteit??? Arme ou-mensies.
Ja dit is al waarvoor hulle kans sien is weerlose bejaardes . Want as hulle dit met jongmense probeer dan kry hulle slae en dan is dit rasismeen word die onskuldige toegesluit ‼️
Dalk nog sekuriteit se werk. Enigiets is deesdae moontlik
die versorger us oorweldig dog ongedeerd gelaat maar die oumensies is aangerabd en beroof en NIEMAND ruik n rot nie?